12. 12. 91 De Europæiske Fællesskabers Tidende Nr. L 341/13 KOMMISSIONENS FORORDNING (EØF) Nr. 3593/91 af 11. december 1991 om afskaffelse i to omgange af visse toldsatser i samhandelen mellem De Ti og Spanien og Portugal som følge af Middelhavsaftalerne KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 75, nr. 4, og artikel 243, nr. 4, og ud fra følgende betragtninger : Akten vedrørende Spaniens og Portugals tiltrædelse åbner mulighed for suspension eller fremskyndet afskaffelse af toldsatserne for landbrugsprodukter, der indgår i samhan- delen mellem De Ti og nævnte to medlemsstater ; som led i den renoverede Middelhavspolitik er der truffet afgørelse om afvikling af toldsatserne for en række produkter fra den 1. januar 1993; under hensyn til toldsatserne for produkter, der indføres fra Spanien og Portugal i henhold til tiltrædelsesaktens artikel 75, nr. 1, og artikel 243, nr. 1, bør det fastsættes, at landbrugsprodukter, der afsendes fra Spanien og Portugal, ikke må behandles mindre fordelagtigt end samme produkter, der er omfattet af de tillægsprotokoller, som er indgået med Middelhavslandene ; afviklingen bør foretages i to omgange, den første pr. 1. januar 1992 og den anden pr. 1. januar 1993; de i denne forordning fastsatte foranstaltninger er i over- ensstemmelse med udtalelse fra de berørte forvaltningsko- mitéer — UDSTEDT FØLGENDE FORORDNING : Artikel 1 For de i bilaget anførte produkter, der indføres fra Spanien og Portugal til Fællesskabet i dets sammensæt- ning pr. 31. december 1985: — nedsættes toldsatserne ifølge tiltrædelsesakten med 50 % pr. 1. januar 1992 — afskaffes toldsatserne fuldstændigt pr. 1. januar 1993. Artikel 2 Denne forordning træder i kraft den 1. januar 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 11. december 1991. På Kommissionens vegne Ray MAC SHARRY Medlem af Kommissionen